আমিরুল ইসলাম খান আলীম

আমিরুল ইসলাম খান(জন্ম:১ ডিসেম্বর ১৯৭০) হলেন একজন বাংলাদেশী রাজনীতিবিদ ও  সংসদ সদস্য। তিনি ত্রয়োদশ জাতীয় সংসদ নির্বাচন-এ বাংলাদেশ জাতীয়তাবাদী দল প্রার্থী হিসেবে সিরাজগঞ্জ-৫ আসনে থেকে সংসদ সদস্য নির্বাচিত হয়েছেন।বাংলাদেশ জাতীয়তাবাদী দল এর কেন্দ্রীয় নির্বাহী কমিটির সাবেক সহ-প্রচার সম্পাদক। 

 জন্ম ও শিক্ষাজীবন 
১৯৭০ সালের ১ ডিসেম্বর সিরাজগঞ্জ জেলার বেলকুচি উপজেলার তামাই গ্রামে তিনি জন্মগ্রহণ করেন। তাঁর পিতা মোজাম্মেল হক খান একজন ক্ষুদ্র ব্যবসায়ী এবং মাতা মোছা. আংগুরা বেগম গৃহিণী।
১৯৮৬ সালে তিনি বহুমুখী উচ্চ বিদ্যালয় থেকে এসএসসি পরীক্ষায় উত্তীর্ণ হন।সরকারি তিতুমীর কলেজ থেকে এইচএসসি সম্পূর্ণ করে,১৯৯১ সালে তিনি ঢাকা বিশ্ববিদ্যালয়-এ ভর্তি হন এবং বিশ্ববিদ্যালয়ের সমাজবিজ্ঞান বিভাগ থেকে স্নাতক ও স্নাতকোত্তর ডিগ্রি অর্জন করেন। 

 রাজনৈতিক জীবন 
তিনি তিতুমীর কলেজে অধ্যয়নকালীন সময়ে তাঁর রাজনৈতিক কার্যক্রমের সূচনা হয়। তিনি বাংলাদেশ জাতীয়তাবাদী ছাত্রদল এর রাজনীতির সঙ্গে যুক্ত হন এবং এক পর্যায়ে সরকারি তিতুমীর কলেজ শাখার সাধারণ সম্পাদক হিসেবে দায়িত্ব পালন করেন।

নব্বইয়ের দশকে স্বৈরাচারবিরোধী আন্দোলনের সময় তিনি সক্রিয়ভাবে অংশগ্রহণ করেন। পরবর্তীতে ২০০২-২০০৫ সাল পর্যন্ত ঢাকা বিশ্ববিদ্যালয় বাংলাদেশ জাতীয়তাবাদী ছাত্রদলের সাধারণ সম্পাদক ও সভাপতি ছিলেন। ২০০৯ সালে বাংলাদেশ জাতীয়তাবাদী ছাত্রদলের কেন্দ্রীয় কমিটির সাধারণ সম্পাদক দায়িত্ব পালন করেন। 

এরপর তিনি বাংলাদেশ জাতীয়তাবাদী দল (বিএনপি)-এর কেন্দ্রীয় নির্বাহী কমিটির সহ-প্রচার সম্পাদক নির্বাচিত হন। এছাড়া তিনি রাজশাহী বিভাগীয় বিএনপির সহ-সাংগঠনিক সম্পাদক এবং সিরাজগঞ্জ জেলা সম্মেলন প্রস্তুত কমিটির আহ্বায়ক হিসেবে দায়িত্ব পালন করেন।

তিনি ২০২৬ সালে অনুষ্ঠিত ত্রয়োদশ জাতীয় সংসদ নির্বাচনে সিরাজগঞ্জ-০৫ আসন থেকে প্রথমবারের মত সংসদ সদস্য নির্বাচিত হন।

তথ্যসূত্র

বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:১৯৭০-এ জন্ম
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:সরকারি তিতুমীর কলেজের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:সিরাজগঞ্জ জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী